הגשמה עצמית
אני עולה לירושלים למסיבה המי-ומית,; אני הולך לרחוץ ידיים בביצה המקומית,; אני אשים פתק או שניים בחומה האלוהימית; אבל לא לשם שמיים אלא לשם הגשמה עצמית.; אני אוביל גדודים של נוער במלחמה הקיומית,; יכתבו אלי בדואר, אני אחתום להם את שמי,; לאסיר בבית-הסוהר, לחולה הסופנית,; אבל לא בשם הטוהר אלא בשם הגשמה עצמית.; איזו אישה פעם אמרה לי שבכלל זה לא כדאי לי,; אבל מה היא מבינה? אני עוד שנייה נוגע!; "תשמור את החלומות לעצמך וללילות,; כדי שתוכל להתעורר, אחרת תשתגע...".; אני אבוא לתוכנית אירוח ואחייך לצלמים,; המיקרופון לא יהיה פתוח אבל יראו לי את הפנים,; לשמאלי סוכן ביטוח, לימיני איזו דוגמנית; היא תדבר על החיבור לרוח ועל הגשמה עצמית.; אני אביא איזו זמרת שתשיר לי בתקליט,; אני אכתוב שיר על כדורגל, עם פזמון כזה קליט,; נערבב עם קורט רגש שיר מולדת עממי,; אבל לא בשם הדגל אלא בשם הגשמה עצמית.; איזו אישה פעם אמרה לי...; אני אשיר שיר לשלום על הכיכר הלאומית,; אני אצביע לשלום על הכיכר המהומית,; אני אצדיע לשלום על הכיכר הנאומית,; אני אביא את השלום! כן, הגשמה עצמית.; אני אשיר לך סרנדה למרפסת הדרומית,; זאת תהיה כזו בלדה עם הלחן הממיס,; שיוריד אותך למטה, את לא תרגישי בתרמית; וניסע אלי הביתה לקצת הגשמה עצמית.; איזו אישה פעם אמרה לי...; נדמה לי שאמא פעם אמרה לי...; 